Heraklio bokštas
Heraklio bokštas (isp. Torre de Hércules) – senovinis, dar Romos laikais pastatytas švyturys, stovintis nedideliame pusiasalyje, netoli La Korunjos miesto, Galisijos regione, šiaurės vakarų Ispanijoje. Daugiau nei 55 m aukščio švyturys yra vienas seniausių vis dar veikiančių švyturių pasaulyje. Beveik 2 tūkstančių metų senumo švyturys 1791 m. buvo rekonstruotas. Dėl savo istorinės vertės, 2009 m. Heraklio bokštas buvo įtrauktas į UNESCO pasaulio paveldo sąrašą.